Волтер Рoли

Волтер Роли (понекогаш и Волтер Рали; англиски: Sir Walter Raleigh, IPA: /ˈrɔ:li/, /ˈrɑ:li/ /;  – 29 октомври 1618) бил англиски истражувач, војник, писател, и миленик на кралицата Елизабета I. Тој е една од најзначајните фигури од елизабетанската ера, одиграл главна улога во англиската колонизација на Северна Америка, го потиснал бунтот во Ирска, помогнал Англија да се одбрани од шпанската армада и за време на Елизабета I имал политичка функција.

Волтер Роли е роден во протестантско семејство во Девон, син на Волтер Роли и Кетрин Шампернаун. За неговиот ран живот е малку познато, но во доцните тинејџерски години извесно време  поминал во Франција, каде учествувал во религиозните граѓански војни. Во своите 20-ти години учествувал во задушувањето на бунтот во Ирска; учествувал и во опсадата на Смервик.

Подоцна, добил имот во Ирска и станал градоначалник на Југал во Источен Манстер, каде што во Миртл Гроув сè уште се наоѓа неговата куќа. Брзо станал миленик на кралицата Елизабета I и во 1585 година бил прогласен за витез. Роли добил писмо со кралска повелба со која се овластува да ја истражува Вирџинија, за да го подготви местото за идни англиски населби. Во 1591 година, без дозвола од кралицата, тајно се оженил со Елизабет Трокмортон, една од дворските дами на кралицата, поради што тој и неговата сопруга биле испратени во Лондонската кула. По неговото ослободување, сопружниците се повлекле на неговиот имот во Шерборн, Дорсет.

Во 1594 година, Рoли слушнал за „Златен Град“ во Јужна Америка и отпловил да го најде. За неговите искуства оттаму во 1596 година ја напишал книгата „Откривање на Гвајана“  но ги преувеличил работите; книгата придонела за легендата за „Ел Дорадо“. По смртта на кралицата Елизабета во 1603 година, Рoли бил повторно затворен во кулата, овој пат затоа што бил вклучен во Големиот заговор против кралот Џејмс I, кој не бил благонаклонет кон него.

Во 1616 година, Рoли бил ослободен за да ја води втората експедиција во потрага по Ел Дорадо. За време на експедицијата, неговите луѓе ограбиле шпанска испостава, со што го прекршил условното помилување и мировниот договор со Шпанија од 1604 година. Рoли се вратил во Англија и за да им се удоволи на Шпанците, бил уапсен и погубен во 1618 година.

Томас Хариот можеби го запознал со тутунот. Тој бил меѓу оние кои го популаризирале пушењето тутун во Англија. Во неговата ќелија набргу по неговото погубување била пронајдена кесичка со тутун на која на латински пишувало: Comes meus fuit in illo miserrimo tempore („Тоа беше мој придружник во тоа најмизерно време“).

 Наследство 
мини|Статуа на Сер Волтер Роли во конгресниот центар Роли
Во 2002 година, по една анкетата од Би-Би-Си Роли бил вклучен на списокот на 100-те најголеми Британци.

Френсис Катинг или Ричард Алисон во чест на Рали компонирале галијард.

Главниот град на државата Северна Каролина, во 1792 година бил наречен Роли, по Сер Волтер Роли, спонзор на колонијата Роанок.

Роли Каунти во Западна Вирџинија е именуван по него.

По него е именувана Планината Роли во Британска Колумбија, Канада."Mount Raleigh". BCNames/GeoBC

Широко е прифатено гледиштето дека Роли го донел компирот во Европа и бил клучна фигура во неговото носење во Ирска. Но, денешните историчари го оспоруваат ова тврдење, наведувајќи дека било невозможно Роли да го открие компирот на местата кои ги посетил.

Поради улогата на Рали во популаризацијата на пушењето, Џон Ленон во песната „I'm So Tired“ од албумот Битлси (1968) шегобијно го нарекува „колку глупав идиот“.The Beatles (The White Album) "I'm So Tired" website . Retrieved 11 December 2014

 Поврзано 

 Колонија Роанок

 Наводи 

 Надворешни врски 

 Колекцијата на Сер Волтер Роли во библиотеката Вилсон на Универзитетот во Северна Каролина во Чапел Хил
 Гробот на Сер Волтер Роли
 Биографија на Сер Волтер Роли на Britannia.com 
 Сер Волтер Роли на веб-страницата на Форт Роли
 Цитати му се припишуваат на Сер Волтер Роли
 Приказна за последните години на Роли и неговото обезглавување
 Поезија од Сер Волтер Роли, плус коментар
 Во потрага по блогот за изгубена колонија
 Роберт Викинг О'Брајан и Стивен Кент О'Брајан, есеј за откривање на Гвајана, Годишник за компаративна и општа литература 
 Порталот Сер Волтер Роли  на luminarium.org
 Works by Walter Raleigh  
 Works by or about Walter Raleigh  
 Works by Walter Raleigh   
 Историјата на светот во Хати Траст

Категорија:Затвореници во Лондонската кула
Категорија:Витези-бакалауреати
Категорија:Историја на Гвајана
Категорија:Истражувачи на Јужна Америка
Категорија:Англиски морепловци
Категорија:Починати во 1618 година
Категорија:Родени во 1550-тите
Категорија:Сите статии со непотврдени изјави
Категорија:Англиски воени офицери
Категорија:Луѓе од елизабетанска ера
Категорија:Погубени Англичани
Категорија:Погубени писатели
Категорија:Англиски поети
Категорија:Англиски витези
Категорија:Истражувачи на Северна Америка
Категорија:Англиски дворјани
Категорија:Погубени со обезглавување